CELEX: E2010P0003
Language: mt
Date: 2010-05-19 00:00:00
Title: Azzjoni mressqa fid- 19 ta' Mejju 2010 mill-Awtorità ta' Sorveljanza tal-EFTA kontra l-Iżlanda (Kawża E-3/10)

15.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 191/10
            
         Azzjoni mressqa fid-19 ta' Mejju 2010 mill-Awtorità ta' Sorveljanza tal-EFTA kontra l-Iżlanda
   (Kawża E-3/10)
   2010/C 191/08
   Fid-19 ta' Mejju 2010 l-Awtorità ta' Sorveljanza tal-EFTA, irrappreżentata minn Xavier Lewis u Bjørnar Alterskjær, li qegħdin jaġixxu ta' Aġenti tal-Awtorità ta' Sorveljanza tal-EFTA, rue Belliard 35, 1040 Bruxelles/Brussel, BELGIQUE/BELGIË, ħadet azzjoni kontra l-Iżlanda fil-Qorti tal-EFTA.
   L-Awtorità ta’ Sorveljanza tal-EFTA talbet lill-Qorti tal-EFTA tiddikjara li:
   
               (1)
            
            
               Billi naqset li tadotta l-miżuri neċessarji biex jiġi implimentat l-Att imsemmi, inter alia, f'punt 31ea tal-Anness IX tal-Ftehim dwar iż-Żona Ekonomika Ewropea (Direttiva 2002/87/KE tal-Parlament Ewropew u tal-Kunsill tas-16 ta' Diċembru 2002 dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti tal-investiment f'konglomerat finanzjarju u li temenda d-Direttivi tal-Kunsill 73/239/KEE, 79/267/KEE, 92/49/KEE, 92/96/KEE, 93/6/KEE u 93/22/KEE, u d-Direttivi 98/78/KE u 2000/12/KE tal-Parlament Ewropew u tal-Kunsill), kif adattati għall-Ftehim taż-ŻEE mill-Protokoll 1 tiegħu, fiż-żmien preskritt, ir-Repubblika tal-Iżlanda naqset li tissodisfa l-obbligi tagħha skont l-Artikolu 32 tal-Att u skont l-Artikolu 7 taż-ŻEE.
               kif ukoll
            
         
               (2)
            
            
               Ir-Repubblika tal-Iżlanda għandha tħallas l-ispejjeż tal-proċedimenti
            
         
      Sfond legali u fattwali u eċċezzjonijiet miġjuba bħala sostenn:
   
   
               —
            
            
               Il-każ preżenti jikkonċerna n-nuqqas ta' implimentazzjoni ta' Direttiva dwar is-superviżjoni supplementari ta' istituzzjonijiet ta' kreditu dwar impriżi ta' assigurazzjoni u ditti tal-investiment f'konglomerat finanzjarju.
            
         
               —
            
            
               L-Awtorità ta' Sorveljanza tal-EFTA issostni li ma rċevietx l-informazzjoni mill-Iżlanda fejn jiġi indikat li d-direttiva ġiet kompletament implimentata fil-liġi Islandiża, u lanqas għandha fil-pussess tagħha xi informazzjoni oħra li tista' ġġegħelha tikkonkludi li ttieħdu l-miżuri neċessarji sabiex tiġi żgurata konformità sħiħa mad-direttiva.
            
         
               —
            
            
               L-Awtorità ta' Sorveljenza tal-EFTA qed issostni li l-Gvern tal-Iżlanda ma kkontestax li ma daħħalx fis-seħħ il-liġijiet, regolamenti u dispożizzjonijiet amministrattivi neċessarji sabiex jikkonforma kompletament mad-Direttiva.